《送行甫》
宋代·韩淲

师门讲绝学，淡泊易荆榛。锱铢利害牵，不暇能亲仁。

君侯志意高，面无三斗尘。越从武夷来，邂逅京华春。

抵掌顾我谈，文彩天麒麟。归哉吴阊门，太湖漾无垠。

修名恐不立，何必问屈伸。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。